Basme populare 

Dumnezeu în Biserică 


Sultanul şi turcul 


A fost odată un sultan, care oprise sub pedeapsa morţii, fumarea tutunului şi 
luarea afionului. De mai multe ori chiar cu mâna lui a pedepsit pe acei cari se 
dovedeau în călcarea acestor porunci. 


In acea vreme, unul din turnători îşi săpase în grădina sa o groapă, spre a putea 
ca fără pericol, să-şi potolească favoritul său gust de fumat. 


Această groapă, o acoperi cu flori şi buruieni, şi în această ascunzătoare 
înfrunta, în voia lui poruncile sultanului 


Dar, unul din servitorii săi trădându-l, însuşi Murad, veni pentru al prinde în 
flagrant delict, şi după ce îl mustră, îşi scoase sabia pentru a-i tăia capul. 


Fumătorul, fără a-şi pierde cumpătul îi răspunse cu dispreţ: "Pleacă de aci, fiule 
de roabă, porunca ta este dată pentru acolo sus şi ea nu are nici o putere sub 
pământ.” 

Sultanul, dezarmat prin acest cuvânt cu sânge rece, iertă pe acest om şi pe lângă 
acestea îi acordă şi privilegiul special de a fuma oricând şi oriunde va voi. 


Sultanul şi beţivul Mustafa 


In vremurile vechi se zice că a fost odată un împărat. Şi împăratul acesta mai 
mare era peste turci, căci poporul turc vechi, mai şi multe fapte au săvârşit 
împăraţilor, fapte care sunt povestite cu mult drag. 


Aşa spusei că a fost un împărat turc, şi acest împărat avea obiceiul că noaptea 
pleca din palatul său, se urca pe edificiul cel mai înalt şi de acolo se amuza a 
trage asupra trecătorilor săgeți cu arcul său. 


Printre toți turcii din vremea lui, nimeni, afară de renumitul Tozcopanum nu-l 
întreceau în arta de a trage cu arcul, şi nenorocirile ce le pricinuia în furiile 
acestei nebunii, erau atât de îngrozitoare pe cât erau de numeroase. 


Intr-o seară, plecă tiptil din serai, însoţit numai de marele său vizir Mustafa Paşa 
şi de câţiva păzitori, şi armat cu fatalul său arc, se urcă în vârful turnului din 
Galata. Acest turn este situat în mahalaua din Constantinopol ce îi poartă nu- 
mele. 


EI se înalță pe o coastă ce dominează tot cartierul ce slujeşte, îndeobşte de 
locuinţa creştinilor. 


Soarele începuse a se ascunde sub valurile mării de Marmara, şi marea uliţă a 
Galatei, înfăţişea privirea cea mai însuilețită. 


Negustorii îşi închideau prăvăliile: unii se coborau către port spre a respira aerul 
răcoros şi bine făcător al nopţei, alţii urcau coasta de la Pera, spre a se duce să se 
adăpostească sub ciprii din Câmpul Morților, şi a se înveseli de priveliştea ce o 
înfăţişează, în această oră, splendidul canal al Bosforului, brăzdat în totul de 
şalupe şi ceia ce săltau, pe ascuţitele şi spumoasele valuri. 


Poalele turnului şi brazda de verdeață d'imprejurul lui, era plină de trecători ale 
căror glasuri ascuţite, se urcau ca o vâjietură confuză până la urechile sultanului. 


Murad, rezemat alene pe arcul său, asemănător cu un vânător care, adăpostit de 
o pădure deasă, priveşte o turmă de căprioare culcându-se fără temere într-o 
dumbravă la îndemâna loviturilor sale. 


Erau de toate culorile, de toate vârstele, de toate sexurile: francezi cu cos- 
tumurile lor, armeni cu gugiumane cu funduri mari ce stau pe capul lor ca nişte 
dovleci; ţiganii cu sdrenţe murdare, osmalii cu pantofi galbeni şi împodobiţi cu 
iatagane şi pistoale cu mânerul de argint. 


EI privea pe toţi, cu coarda întinsă a arcului, dispreţuind o astfel de uşoară 
isbândă şi aşteptând cu nerăbdare ca această gloată, să se rărească, şi să-i lase un 
semn mai demn de destoinicia lui... 


Sultanul rămase în aceiaşi nemişcare până ce întunericul se scoborâ cu totul 
asupra oraşului. 


Uliţa deluroasă a Galatel, încetă de a mai fi luminată de slaba şi cea din urmă 
rază a amurgului. 


Atunci sultanul Murad îşi întinse arcul, ce semăna cu un pom prin înălțimea şi 
diametrul lemnului său, şi luă o săgeată din mâna servitorului său, se întoarse 
către marele său vizir şi îi zise: 

„Vizire, ce zăreşti colea jos la marginea acestei uliţe ? 


Vizirul, care avea vederea prea scurtă şi care nu era în stare, nici ziua, să ză- 
rească la trei zeci de paşi în depărtare moscheea Sântei Sofii, păru că se pleacă 
în Jos şi examinând cu cea mai mare băgare de seamă zise: 

„Măria ta, după ce se încercă de a-şi căuta răspunsul în privirile stăpânului său, 
nu este o femeie ce se îndreptează spre turn? 


„Nerodule ! murmură Sultanul; este un bărbat şi el se duce în acolo. Aceasta nu 
este delicat din partea lui; am să-i trimet o mică veste spre a-l ruga să ne aştepte. 


Rostind aceste cuvinte Murad slobozi săgeata, şi întorcându-se către ai săi zise: 
„Omul nostru a căzut; sunt mulţumit de mine. Dumnezeu este mare! Haideţi să 
vedem dacă l-am izbit în inimă." 


Sultanul şi ai săi sosiră la locul întâmplării. 


Murad zâmbi de plăcere arătând oamenilor săi corpul unui bărbat întins în 
curmezişul uliței şi care părea că stă ca un mort. 


lată ceva minunat, şopti marele vizir, m-am izbit în frunte de săgeata ce este 
înfiptă în obloanele acestei prăvălii. Ea trebuie să fi străbătut pe acest om, şi cu 
toate acestea nu este în direcţia sa. Murad se apropie şi îşi recunoscu săgeata. 


In acel moment văzu cadavru ridicându-se şi îndreptându-se spre el în clătinare. 
Pe dată înţelese că nu şi-a ajuns scopul precum, că şi căderea acestui om, 
avusese cu totul o altă pricină decât îndemânarea sa în tragerea arcului. 


Vizirul, văzând pe acest om că îşi întinde braţele către sultan, ii strigă să cadă în 
genunchi în faţa sultanului. 


„Ce-mi pasă de sultanu ? Răspunse acest nemernic zdrenţăros, care era din cea 
mai de joasă clasă a poporului: eu preţuiesc mai mult decât sultanu. “ 


„Dar cine eşti tu ? îl întrebă Murad.“ 
„Cum! nu mă cunoşti? Zise acesta. Eu sunt vestitul Becri-Muştafa!“* 


Uimit de astfel de îndrăzneală, vizirul, făcu pe dată semn ceauşului de a răzbuna 
onoarea stăpânului său, când Murad îşi întinse mâna. 


„Acest om îl iau sub a mea protecţie strigă el. 


„Mustafa Beţivu (pe turceşte, becri, însemnează beţiv) ce vrei de la mine care 
sunt sultanul sultanilor, stăpânul absolut al acestui oraş şi al întregei împărăţii a 
credincioşilor. 


„Fiu de roabă, adăugă Mustafa, punându-i cu familiaritate mâna pe umeri vinde- 
mi te rog: acest oraş, vinde-mi imperiul credincioşilor ?” 


„Cum nu, sunt gata, zice Murad, însă ce-mi vei plăti? 


„N-ai teamă de asta, adăugă beţivul. Am bogății nepreţuite, pe lângă care toate 
bogăţiile împărăției tale nu sunt decât nişte petricele de rând şi fără preţ. 
„Pavagiul împărăției mele, cu totul este numai de aur şi de argint masif. 

„În loc de nisip şi de pietriş, gârlele ce stropesc grădinele mele, au pulbere de 
diamant. 

„Palatul meu este clădit din pietre prețioase; temeliile le are de agată, şi zidurile 
le are de topaz transparent ca şi razele soarelui când apune. 

„Caii mei au zăbale de smarand şi de safir şi scările de la şeaua calului meu de 
călărie, sunt de o sută de ori mai scumpe decât tronul împărăției tale.” 


„Te felicit de aceasta zise sultanu. Eşti aşa de bun să-mi arăţi acestea, după ce ne 
vom învoi în privinţa preţului ce-ţi cer pe capitală şi pe împărăţia mea?” 


„De nu ţi-le voi arăta Murad, să nu aibă parte sufletul meu de locaşul drepţilor.” 


Vizirul şi ceilalți din suita sultanului, dădură un strigăt de supărare în faţa unui 
răspuns atât de huluitor, dar sultanul le făcu semn să se potolească. 


„Becri-Mustafa acestea, ai să mi le arăţi? Şi ai să-mi plăteşti suma pe care mi- 
niştri mei îmi vor preţui oraşul Stambul şi împărăţia mea ? 


- Fii sigur şi nici nu te indoi că-ţi voi plăti! 


„„- Dar dacă mâine îţi vei întoarce cuvântul, cu ce mă vei despăgubi?” 
„Cu ce să te despăgubesc ? Cu capul, meu. 


- Bine, primesc. Rostind aceste cuvinte, sultanul Murad, făcu semn la patru 
ofiţeri ai suitei sale de a lua pe umeri pe Becri Mustafa, căruia vinul îi luase 
puterea de a se ţine pe picioare, şi le porunci de a-l duce în seraiu precum se 
află, plin de noroi şi fără a schimba nimica din zdrenţele ce avea pe dânsul. 


In vremea aceasta, Becri Mustafa, dulce legănat de un vis, nu înceta de a cânta 
cât îl ajuta glasul. 


Într-astfel de mod, ajungând în serai, Becri-Mustafa, fu aşezat binişor pe o sofă, 
unde fu lăsat să doarmă până a doua zi. 


Care-i fu mirarea, când se deşteptă, de a vedea deasupra capului său, în loc de 
mizerabilul tavan al cocioroabei sale, auritele arabescuri şi împrejurul său 
mobile strălucite şi covoare de cea mai mare bogăţie! Vase umplute cu cele mai 
alese parfumuri, ardeau în cele patru colturi ale camerei, şi aerul de afară, mai 
înainte de a pătrunde până la dânsul îmbălsămat de aceste deosebite mirosuri, 
era pre înoit prin stufişul de liliac şi de iasomie ce slujeau de perdele ferestrelor 
sale. 


Credea că tot visează; se şterse la ochi spre a vedea mai bine: făcu câţiva paşi 
prin cameră; şi spre a se asigura mai bine, pipăi toate aceste obiecte, dar pe când 
îşi preumbla mâinile pe murdarele şi zdrențăroasele lui haine, se covinse pe 
deplin că, rămase cea ce era, adica, Becri-Mustafa. 


[i veni în minte atunci că, pe când se afla beat, fără să ştie ce face se introdusese 
într-acest palat, şi că dacă stăpânul palatului l-ar afla acolo, poate că n-ar scăpa 
fără a primi mai multe lovituri şi fără a fi pus la falangă. 


În spaima sa, îşi izbi palmele cerând ajutor lui Dumnezeu. La zgomotul ce-l 
făcu, o perdea de catifea din fundul apartamentului se ridică şi un bărbat cu o 
îmbrăcăminte cusută numai în fir de aur se înfăţişă pe prag, cu un hânger la 
brâu, şi în mâna dreaptă cu un buzdugan îmbrăcat în argint. 


Becri Mustafa rămase mut de frică, căci sub acest costum, recunoscu pe marele 
păzitor al sultanului. 


- Unde mă aflu eu aici, strigă el. 


- In seraiul înălțimei Sale, îi răspunse păzitorul, făcându-i un compliment foarte 
adânc. 


Becri Mustafa, galben şi uimit, se lăsă să cadă pe un divan, şi nu găsi în el putere 
spre a zice un cuvânt. ] se păru că venise spre a-i citi sentinţa de moarte. 


Când însă văzu că intră un mare număr de bărbaţi, cu haine strălucite, nu ştiu ce 
să mai facă şi îi veni să sară pe fereastră, însă băgă de seamă că păzitorul 
sultanului, se apropiase de dânsul şi-l ţinea de braţ. 


Atunci unul din acei bărbaţi, se apropie de Mustafa, şi după ce-i dădu salutul, 
selam: 

- Eu sunt marele Vizir al sultanului Murad, îi zise acest bărbat, şi am venit să te 
rog spre a avea bunătatea să mă ai înde aproape vedere. Când veţi dori de a-mi 
cere socotelile administrației mele, cu umilință vă rog de a porunci să vie 
nedemnul vostru servitor. 


După ce vizirul se retrase, un altul înaintă către Becri Mustafa, care îşi deschidea 
ochii pe cât putea şi nu înţelegea nimic din acest ceremonial, şi după ce îl salută 
ca şi primul ministru. 

„Eu sunt Kihaia-Bei, zise el ploconindu-se, ajutorul Vizirului, însărcinat cu 
cârmuirea dinnăuntru şi cu a oastei paşă cu trei tuiuri gata de a vă sluji. 


«Eu sunt Reis Efendi, murmură un al treilea, Ministrul afacerilor streine, 
Secretarul de Stat şi Cancelarul împărăției. Suntem cu toţii la poruncile măriei 
voastre. 


După miniştri veniră pe rând oficerii Seraiului, Purtătorul Săbiei, căpetenia 
păzitorilor palatului. Şeful bunurilor seraiului, cari aruncă bani poporului în 
calea sultanului, Purtătorul cheilor, Păzitorul prosoapelor, Başi - Bărbierul, 
Gafegi-Başe, întreaga serie de înalți funcţionari ai palatului. 


Când sosi rândul căpitanului eunucilor negri, Becri Mustafa, care începuse să se 
deprindă cu cinstea ce i se aducea, fără însă de a-i înţelege scopul, făcu semn 
uşierului său de a depărta pe toţi afară de cel din urmă demnitar pe care îl opri 
lângă dânsu. Poate că, îşi zicea el, acum pot să aflu taina acestor onoruri. 


Însă Kislar-aga, nu-l lăsă de a-şi ajunge scopul mai înainte de a-i arăta titlurile şi 
calitățile sale. EI îi arătă dar, că şi dânsul avea onoarea de a fi paşă cu trei tuiuri, 
şi ceva mai mult, cârmuitor al celor două oraşe sfinte, Meca şi Medina, în aceia- 
şi vreme în care cârmuia şi pe cele şase sute de femei albe şi negre, cari, formau 
haremul sultanului. 


După ce Kislar-Aga, ceru protecţia sa, precum i-o ceruse ceilalți demnitari Becri 
Mustafa îi tăgădui că o va avea mai cu prisos, numai sub condițiune ca dânsu să- 
i arate adevăratul motiv al alaiului ce i se făcea. 


- Nu-l cunoşti? îl întrerupse şeful eunucilor. Ai uitat dar, că ieri noapte în marea 
uliţă din Galata, ai încheiat un târg cu sultanul! 


- Un târg cu sultanu! Strigă Mustafa şi ce târg, te rog să-mi spui? 


- Ai cumpărat oraşul Tarigradului şi toată împărăția credincioşilor. Termenul se 
împlineşte astăzi, şi pentru aceasta ai garantat cu capul. 


Auzind aceste cuvinte, Becri Mustafa îşi smulse barba şi cealmaua, se trănti jos, 
văitându-se pe cât putea. Eu, să cumpăr Tarigradul zicea el suspinând, şi chiar 
astăzi să număr preţul sultanului? Dar află ce-ţi spun că, eu nu am nici cu ce să 
mă înmormântez... 


- Mănia Ta, voieşti a râde, zise în aceiaşi vreme Kislar-Aga şi şeful păzitorilor; 
noi ştim toarte bine că ai secretul de a preface în aur şi pietre preţioase tot ce vei 
atinge, fie aceasta de piatră sau de lemn; fără una ca aceasta n-aţi fi încheiat un 
astfel de târg cu Sultanu. Nimeni, de altfel, nu se poate juca într-astfel de chip cu 
capul său. 





Fişte-ce cuvânt dintre acestea înfigea mai adânc pumnalul in inima nenoro- 
citului Mustafa. 


- Nu vedeţi, le zicea dânsu cu ochii plini de lacrimi, că eram beat când vorbeam 
astfel de cuvinte ? M-am dus pe copcă, de m-ar sili să îmi ţiu vorba! 


- Mai înainte de o oră, întrerupse şeful păzitorilor sultanul, Murad va sosi aici, şi 
urmează să îndeplineşti condiţiile învoieli ce aţi încheiat. Precum Alteța Voastră, 
desigur că aveţi trebuinţă spre a face socoteli pentru plata unei aşa sume mari, 
noi trebuie să ne retragem. Nu cumva mai înainte de aceasta mai aveţi de 
poruncit ceva umilitului vostru servitor. 


Becri Mustafa, zărind în această întrebare o portiță de scăpare, îl rugă să-i dea 
voie să se întoarcă în Galata, unde zicea el că şi-a uitat punga; dar şeful 
păzitorilor îl înştiinţă că, nu poate părăsi acest loc mai înainte de a se întâlni cu 
Sultanu. 


Nu-i rămase o altă scăpare decât aceea de a cere să i se aducă o cană cu vin, ceea 
ce 1 se încuviinţă îndată. 


Becri Mustata căută în fundul acestui prea iubit vas curajul ce îi lipsea. Într- 
adevăr, că n-apucă să soarbă de câteva ori din această prețioasă zeamă a celor 
mai bune viţe din Tenedos, ca rumeneală îi veni în faţă şi siguranţe în privire. 
Gura sa înţelenită de frică se descleştă puţin câte puţin, şi se împodobi de 
zâmbetul cel mai vesel. Abia sfârşi vinul din cană că bătu din palme şi i se aducă 
o altă cană, ceia ce 1 se aduse ca şi cea dintâiu, de către şeful păzitor. Mai în 
aceia vreme 1 se vesti şi vizita sultanului, 


- „Să fii bine venit, îi strigă Mustafa, cum îl zări de departe. 


- «Dumnezeu să te binecuvânteze, răspunse Murad. Eşti gata să-ţi aduci la 
îndeplinire învoiala? 


- Cum nu? zise Mustafa, sorbind din nou din cupa ce o avea. 


Sultanul Murad, îl privi cu multă mirare. Sunt mulţumit că te văd bine dispus; 
căci mi s-a spus că te căiai în privinţa învoielii noastre, precum că şi te temeai 
chiar de a nu fi în stare să plăteşti suma ce sunt în drept să ti-o cer. 


- Aceia care ţi-au adus astlel de poveşti, sunt desigur nişte mincinoşi şi nişte 
bârfitori, din contră, niciodată eu n-am fost mai mulţumit de învoiala mea. 
Sultane Murad, înlăturați oamenii, şi ia loc aici lângă mine pe acest divan că 
sunt foarte grăbit spre a sfârşi cu mica noastră afacere. 


Sultanul, din ce în ce mai uimit, făcu un semn, şi îl lăsară singur cu această 
ciudată făptură. 


- Unde-ţi ai aurul? întrebă sultanul. Dispune de servitorii mei pentru a-l aduce 
aci. În ceia ce mă priveşte, voi chema pe miniştrii mei, care îți vor spune la ce 
sumă a prețuit oraşul Istambul şi regatele mele din Europa, Asia şi din Africa. 


- De prisos aceasta, întrerupse Mustafa nu sunt dispus de a mai intra la tocmeală 
pentru o astfel de frumoasă proprietate, precum ar face un geambaş care ar voi 
să se folosească şi să despoaie călătorul ce ar avea nevoie spre a călări. Pentru 
a-ţi da toate bogăţiile lumii, pe acele ale cerului şi pe acele pământeşti, pentru a 
te pune în fericirea stăpânirii ce o gustă cei aleşi in sânul lui Dumnezeu, n-am alt 
să-ţi înfățişez decât numai acest talisman. 


Vorbind astfel Becri Mustafa, oferi sultanului a doua năstrapă ce poruncise să 1 
se aducă, plină până în buze cu cel mai bun vin din Tenedos. 


- Şi ce trebuie să fac cu această băutură? întrebă sultanul. 
- S-o bei, adăugă Mustafa, după care umplu până în gură două pahare de argint 
suflate cu aur, din care unul îl oferi sultanului. 


Sultanul făcu cum îi zise, şi voi ca pentru prima dată în viaţa sa, să încerce 
această doctorie cu toate că era oprită de religia sa. Puțin după ce sorbi vinul ce 
se afla în pahar, simţi ceva plăcut că-i pătrunde corpul şi că i se deşteaptă în 
creeri cele mai frumoase visuri. Goli un al doilea pahar, şi mintea îi zbură pe 
aripele închipuirii în ţara himerelor. 


Augustul principe al credincioşilor începu a bate câmpii, mărturisind lui 
Mustafa, că măririle împărăteşti nu preţuiau nimic pe lângă această nouă 
coroană care îl înzestrease. 


Absorbiţi în vedeniile lor, sultanul şi Mustafa, rămaseră ziua întreagă a-şi mistui 
vinul, culcaţi pe pernele sofalei, pe când miniştri cu toți demnitarii seraiului 
aşteptau în cea mai mare nedumerire capătul acestei conferinţe nesfârşită. 


Către seară sultanul Murad, se deşteptă cuprins de o durere de cap nemai- 
pomenită, el îşi chemă pagii şi păzitorii şi le porunci sa-i aducă pe Becri 
Mustafa, care se retrăsese de câteva ore într-o cameră de alături, pentru a nu 
tulbura somnul Majestății Sale. 


Acesta sosi plin de încredere şi fără a se sfii de îngrozitoarele ameninţări şi de 
blestemele suveranului său. Iată, stăpânul meu, zise el cu un genunchi Jos, iată 


doctoria trebuincioasă stenahoriei ce o ai. Şi rostind aceasta, îi întinse un nou 
pahar plin cu vin. 


Murad îl goli dintr-o sorbitură, şi pe loc se înveseli ca întâia oară. El chemă pe 
toți ai curții sale, şi le porunci de a îmbrăca pe Becri Mustafa cu cattanu 
împărătesc. În aceaşi vreme îl vesti şi cu titlu de Musa-Kib sau sfătuitor intim. 


Numai acestei întâmplări dacă vom crede pe scriitorii orientali, că trebuie să 
atribuim favoarea de care se bucură lângă Murad IV, Becri Mustafa, şi tot 
aceasta fu şi naşterea acelei aplicări la beţie ce absorbi rămăşiţa zilelor acestui 
sultan. 


Când muri Becri Mustafa, Murad se cerni cu toată curtea sa, şi porunci în- 
mormântarea favoritului său cel mai strălucit alaiu ce s-a putut vedea în Cons- 
tantinopol. 


Această ceremenie se sfârşi cu desnodământul cel mai caraghios, pentru că locul 
înmormântării arătat chiar de sultanul, fu o tavernă în care se aşeză cu pompă 
cadavrul defunctului, între două buţii cu vin. 


Sfântul Petre şi văduva 


Dacă omul e poet 

Și din, fire ar fi drept. 
Povestea ar fi frumoasă, 
Nicidecum mincinoasă. 


Deşi cerul înorat nu cădea nimic din el. larna se cunoştea că a venit numai după 
groaznicul ger.Pământul era tare îngheţat, iar lumea suda din gros în mâini, fiind 
îngheţate de ger.Şi atât prin sate, cât şi prin oraşe, zgomot mare era, şi asta din 
cauza moş ajunului. 


La fereastra săracului cât şi a bogatului auzeai glasul subțiat al copilaşilor: Bună 
dimineaţa la moş ajun, ne daţi, sau nu ne dați. 

Și uimirea gospodarului, ieşea cu covrigi, nuci, mere şi pere şi da colindă- 
torilor. 


La marginea unui sat se afla un bordei, iar în bordei vedeai o tânără femeie care 
sta tristă la capul unul băeţel. Licăreala luminei prin ciobul de geam al bor- 
deiului, atrase pe colindători. 

- Bună dimineaţa la moş ajun, ne daţi. 


Copilul care adormise încă de vreme uitase că-i moş ajunul, uitase chiar a spune 
mamei sale să-i facă o desagun spre a se duce şi el cu ceilalți bâcţi, auzindu-i 
colindând se deşteaptă. 

- Mamă? Maică !Azi e moş ajunul ? 

- Da copilul maichi. 

- Atunci mie de ce nu mi-ai spus ca să mă duc ? 

- Eşti bolnav maică, să ne rugăm lui Dumnezeu să te faci mai întâi bine şi vei 
merge şi tu. 


Ne daţi, ori nu ne daţi, de afară se auzea. 

- Of Doamne, Doamne, cum le-aşi da, dar azi nu am avut un ban măcar să 
cumpăr o bucată da pâine, ce să le dau oare ? ba da am doi covrigi ce cumpă- 
rasem copilului meu, să-i dau pe aceia dacă el îi vrea mai târziu, voi vinde 


basmaua din cap şi-i voi lua alți. 


Şi ieşi femeia cu cei doi covrigi şi dete colindătorilor. Ochii se umplu de lacrimi 
pironind-i spre o icoană, nu putu să cugete mult, căci fu întrebată de ce plânge. 


- Nu plâng maică dar aşa umedă ochii mei, de la un cârd de vreme încoa. 


- Nu, tu plângi, eu te văd prea bine, trebuie să-mi spui şi mie. 


O, maică, eşti mic, dar minte ai de bătrân, de ca bunul Dumnezeu dacă m-a lipsit 
de părintele tău, cel puţin să-mi bucur luminele ochilor cu tine. Doamne! 
Doamne atotputernicul, fă tu marea marilor minuni şi tămăduie-mi lumina 
ochilor mei! Şi zicând astfel, podidind-o lacrămile, îngenuchie înaintea icoanei 
căzu. 


Mare minune, Dumnezeu care vede şi aude toate, milă i se făcu de această ființă 
şi chemând pe Sfântul Petre îi spuse lui: 

- Mergi Petre pe pământ şi mai dă suferinzilor câte o licăreală de bucurie: 
văduva din bordei cu mare foc s-a rugat mie să-i tămădu-i copilul fiind greu 
bolnav, ea, chiar în sărăcia în care se află, nu m-a nemulțumit niciodată. De 
multe ori nu a avut ce mânca, dar la nimeni nu s-a jeluit, nici pe mine nu m-a 
bârfit. Diavolul de multe ori a încercat să o atragă în partea sa, dar peste putință 
i-a fost. Tămăduiei copilul şi dă-i ca hrană o vacă cu vițel. 


Sfântul Petre dându-se jos pe pământ şi îndreptându-se spre bordel, de cum intră 
în tindă, cu o muiere se întâlni, care îl şi luă la rost, ocărându-l şi blestemându-l, 
că ce caută aici. 


Fără a spune ceva, sfântul ieşi afară şi merse de raportă lui Dumnezeu că n-a 
putut să-i asculte ordinul, căci acea femeie e din cele rea şi tare e teamă că este 
dată diavolului. 


- Petre, Petre, îi zise Dumnezeu, întodeauna te-ai grăbit, şi lucrul nu ai isprăvit, 
fost-ai în bordeiul femeii, data-i în tinda bordeiului nu cu femeia ci cu diavolul 
prefăcut în femeie, el a fost care te-a ocărât, văduva se află la capul copilului 
rugându-se mie a nu-i lua zilele copilului său. Moartea, care şedea într-un colţ a 
bordeiului a simţit că tu ai fost, venita după tine a-ţi spune că şi ea este acolo, da 
tu plecaseşi.N-ai observat că ochii femeii, care-ţi ieşise înainte-i sclipeau ca unei 
pisici la întuneric, n-ai ştiut că ochii omului nu sclipesc aşa, ci numai ai dia- 
volului? Mergi înapoi şi fă ce ţi-am spus. 


Sfântul ascultă ordinul şi înapoindu-se diavolul care nu ştia că l-a trimes iarăşi 
Dumnezeu, în cale îi ieşi, şi cu ocări din nou îl primi. 


Sfântul Petre ştia cu cine are a face, îi croi nene o pereche de palme, că tot 
văicărindu-se nevăzut se făcu. 


Moartea când sfântul intra în casă tocmai îşi întinsese coasa a lua sufletul 
copilului. 


Moarte-o zise sfântul, ordinul D-lui este a se tămădui acest copil, trageţi coasa 
înăpol. 


Copilul care până aici era de tot pierdut, d'odată -şi veni în fire; muma care era 
cu lumânarea aprinsă pentru ai pune-o în mână, văzând că voieşte a-şi da 
sufletul, rămase lemnită la vioiciunea fiul său. 


- Mamă, ai spus adinioarâ că-i moş ajunul, ţi-am cerut o traistă ca să mă duc şi 
eu, tu în loc de traistă, văd că ai în mână o lumânare. Dacă eu ţi-aşi striga bună 
dimineaţa la moş ajun, tu ce mi- ai da? 


- O D-ne! D-ne! Ce-i chinul acesta asupra mea, n-am ce-ţi da măiculiţă. 


Sfântul Petru, care privea tăcut şi fără a fi văâzut, luă cuvântul şi spuse: Eu fiule, 
trimesul D-lui, dau ţie sănătate, o vacă cu lapte şi cu viţelul ei. 


Și cum grăi, cum auzi în tinda bordeiului țipătul unei vițel şi mugctul vaci. 


Atât femeia cât şi fiul se înspăimântară, dar auzi din nouă vocea sfântului care 
zise: Eu sunt slujitorul lui D-zeu, venit-am din ordinul lui, care văzând marea ta 
credinţă a dat tămăduire fiului tău, şi spre a nu muri de foame, o vacă cu vițel 
datu-va. Credeţi în D-zeu că el niciodată nu vă lasă, amin. 


Femeia îngenunchind înaintea icoanei, făcu multe mătănii mulţumind lui D-zeu 
de mare sa minune. 


Fiul care se şi sculase din pat, fiind pe deplin sănătos, auzind mngetul vaci, se şi 
duse de-o văzu. 


Toată noaptea atât muierea cât şi copilul o petrecură numai într-o rugăciune, 
mulțumind lui D-zeu de minunea sa dumnezească. 


Şi acu cine nu crede. 

Să vie călare pe bețe. 

În gur cu-n surtuc 

Şi să cânte ca un cuc. 
Cucul de va surzi. 
Necrezătorul v-a muri. 
Iar cel ce încă povesteşte. 
Tot minciuni el trânteşte. 
Ca să fie ascultate. 

De multe guri căscate. 
Cum fuseraţi şi voi toţi. 


C-ascultarăţi ca nişte bleoți. 


Dumnezeu în Biserică 


La marginea unei prăpăstii păduroase se afla o mănăstire. Şi dacă intrai în acest 
locaş sfânt, de la poartă, prima casă ce-ţi eşea în cale, era chilia unui bătrân 
călugăr. 


Din sticlosul cer, rasele solare se revărsau pe pământ vărsând mare căldură. Şi 
luna apăruse pe bolta cereească, soarele intrase de mult în rotunzimea pă- 
mântului lăsând în urma-i dungi lungi sângerânde pe cer, dar, căldura încă tot 
era năbuşitoare. 


Muile de flori şi floricele, care mai de care aşteptau cu gura căscată ca o picătură 
de rouă să le cadă asupră-le, dar bătrânul călugăr care era şi florar, era dus la 
rugăciune. 


Clopotul bisericii de mult era tras chemând pe bătrânii credincioşi la rugăciune, 
cei mai mulți însă din cauza prea marii călduri de peste zi, erau cu totul moleşiţi 
nemaiputându-se mişca din chiliile lor. 


In biserică, cei doi cântăreţi şi pe lângă preot un paracliser, iar în fund aproape 
de o strană se mai afla un călugăr bătrân. 


Aşteaptă şi veghează în continuă căci nu se ştie când fiul D-lui va veni, aşa zice 
Sfânta Scriptură; aşa şi tu în această clipă când în biserică nu se aflau decât 
aceştia, D-zeu, pogorându-se din cer în acest sfânt locaş şi cum era prefăcut în 
figura unui drumeţ bătrân. Întrebă pe călugărul ce se afla lângă strană: 

- Cinstite părinte la această mănăstire nu-i obiceiul ca la fiecare rugă atât ziua 
cât şi noaptea să vie toţi călugări? 


Bătrânul călugăr neştiind că acesta-i Dzeu, îi răspunse: 
- De drumeţule, aşa-i regula, da dacă nu-i trag inima n-o fac. 


- Amin zic vouă, spuse drumeţul cu glas tare auzit de preot şi cântăreţi, nu 
monastirea face pe om a se pocăi şi deveni un bun credincios mie, ci orice loc şi 
oriunde, când va face rugăciuni respectând datinele spuse de Sfinții mei părinţi, 
al lor serviciu şi rugăciune este auzită de mine. La ce folos că sunt strânşi în 
acest locaş al monastiri cănd ei n-au nici habar rugăciuni; mergeţi voi şi spuneţi 
lor că D-zeu venind în acest locaş, a găsit a sa locuinţă goală. 


Și grăind aşa deodată nevăzut ca un sfânt atotputernic, se făcu. 


Bătrânul călugăr ieşind din biserică, după ce-şi udă florile, merse cu ceilalți de 
propovădui spusele D-lui. 


De atunci se spune că s-a luat obiceiul ca să nu mai lipsească de la rugăciunile 
de seară nici un călugăr. 








